Държавен вестник, бр. 23, 2015 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  23
УСТРОЙСТВЕН ПРАВИЛНИК
на Министерството на здравеопазването
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се определят организа­
цията на дейността, функциите, структурата и 
числеността на персонала на Министерството 
на здравеопазването, наричано по-нататък 
„Министерството“.
Чл. 2. (1) Министерството на здраве­
опазването е юридическо лице на бюджетна 
издръжка със седалище София, пл. Света 
Неделя 5.
(2) Министерството е администрация, която 
подпомага министъра на здравеопазването 
при осъществяване на неговите правомощия.
Г л а в а  в т о р а
МИНИСТЪР НА ЗДРАВЕОПАЗВАНЕТО
Раздел I
Общи положения
Чл. 3. (1) Министърът на здравеопазването, 
наричан по-нататък „министъра“, е централен 
едноличен орган на изпълнителната власт.
(2) Министърът на здравеопазването ръ­
ководи и представлява Министерството на 
здравеопазването.
Чл. 4. (1) При осъществяването на програ­
мата на правителството, при разработването 
на проекти на нормативни актове и при из­
пълнението на правомощията си министърът 
се подпомага от трима заместник-министри.
(2) Министърът на здравеопазването деле­
гира със заповед правомощия на заместник-
министрите и определя техните функции.
(3) Функциите на министъра в негово 
отсъствие от страната или когато ползва 
законоустановен отпуск, се изпълняват от 
определен със заповед за всеки конкретен 
случай заместник-министър.
Раздел II
Правомощия на министъра
Чл. 5. (1) Министърът упражнява право­
мощията си в съответствие с Конституцията 
и законите на страната, като:
1. ръководи националната система за 
здравеопазване и осъществява контрол върху 
дейностите по:
а) опазване здравето на гражданите и 
държавен здравен контрол;
б) осъществяване на спешна медицинска 
помощ, трансфузионна хематология, стацио­
нарна психиатрична помощ, медико-социални 
грижи за деца до тригодишна възраст, транс­
плантация и здравна информация;
в) осигуряване и устойчиво развитие на 
здравните дейности в лечебните и здравните 
заведения;
г) медицинска експертиза;
2. осъществява държавната политика в 
областта на:
а) лекарствените продукти;
б) трансплантациите;
в) ограничаване изменението на климата 
на секторно ниво;
3. съвместно със:
а) министъра на земеделието и храните 
провежда държавната политика в областта 
на безопасността на храните;
б) министъра на околната среда и водите, 
министъра на земеделието и храните и минис­
търа на регионалното развитие и благоустрой­
ството осъществява държавната политика по 
опазване, устойчиво ползване и възстановяване 
на почвите на национално ниво;
в) министъра на труда и социалната по­
литика, министъра на вътрешните работи, 
министъра на образованието и науката, 
министъра на правосъдието, министъра на 
външните работи, министъра на културата и 
кметовете на общини – разработва и участва 
в провеждането на държавната политика в 
областта на закрилата на детето;
4. разработва и предлага на Министерския 
съвет за приемане Национална здравна стра­
тегия и национални здравни програми въз 
основа на оценка на здравното състояние и 
здравните потребности на гражданите, здрав­
но-демографските тенденции и ресурсните 
възможности на националната система за 
здравеопазване и контролира тяхното из­
пълнение;
5. организира разработването и предлага 
на Министерския съвет за утвърждаване На­
ционална здравна карта;
6. представя в Народното събрание годи­
шен доклад за състоянието на здравето на 
гражданите и изпълнението на Националната 
здравна стратегия в срок до три месеца преди 
началото на бюджетната година;
7. ръководи националните системи за ана­
лиз, оценка и контрол на:
а) шума в урбанизираните територии и 
обществените сгради;
б) замърсителите в питейните води;
в) нейонизиращите лъчения в урбанизира­
ните територии и обществените сгради;
8. организира извършването на оценка на 
здравния риск и разработването на мерки за 
ограничаване на вредното въздействие върху 
здравето на хората от увредени почви;
9. съвместно с други компетентни органи 
и неправителствени организации създава ус­
ловия за ограничаване на тютюнопушенето, 
злоупотребата с алкохол и за недопускане 
употребата на наркотични вещества чрез 
национални програми за ограничаване на 
тютюнопушенето, злоупотребата с алкохол, 
недопускане употребата на наркотични ве­
щества и други средства, предвидени в нор­
мативен акт;